EkBass/fiwiki-20250220-pages-articles huggingface dataset:
Pitkäsenkylä

Pitkäsenkylä sijaitsee Kalajoella, joen pohjoisrannalla. Kylä on sijoittunut Kalajoen keskustan ja Tyngän kylän välille, Kalajoelta joen pohjoispuolta Alavieskaan johtavan tien molemmin puolin. Vuonna 2013 kylässä oli 644 asukasta, mikä merkitsi 2 %:n kasvua vuoteen 2000 verrattuna. Pitkäsenkylällä on säilyneiden veroluetteloiden mukaan ollut asutusta jo 1500-luvun alkupuolelta lähtien. Kylällä sijaitsi vuosina 1556–1595 Kalajoen toinen kirkko, josta se myöhemmin purettiin ja siirrettiin Pohjankylän alapäähän. Kalajokilaakson kulttuurimaisema välillä Pitkäsenkylä-Nuoranperä-Hihnanperä sisältää runsaasti perinteistä rakennuskantaa. Pitkäsenkylässä on vanhoja asuinrakennuksia mm. Tavastin (Saukko), Kivirinnan, Niemelän, Alanauhan ja Nauhan tiloilla. Koulutoiminta alkoi Pitkäsenkylässä 1914 ja lopetettiin 2003. Kylässä toimii useita yrityksiä. Näistä tunnetuimmat ovat Topi-Kalustaja Oy (Topi-keittiöt) ja Penttilän perunatila sekä Kalajoen Neliveto Oy. Kylällä on myös suuria lypsykarjatiloja sekä hevostiloja. Suomen suurin tuulipuisto, Mustilankankaan tuulivoimapuisto (2015), rajoittuu Pitkäsenkylän peltoihin kylän koillispuolella. Kylän yhdistystoiminta on vilkasta. Pitkäsenkylän Maa- ja Kotitalousnaiset saivat vuonna 2013 jaetun Maa- ja Kotitalousnaisten valtakunnallisen tunnustuspalkinnon yhdessä Seinäjoen Maa- ja Kotitalousnaisten kanssa. Maa- ja kotitalousnaisten Keskuksen hallitus antoi tunnustusta yhdistysten yhteistoiminnasta, näkyvyydestä sekä Maa- ja kotitalousnaisten yhteisten asioiden eteenpäin viemisestä. Pitkäsenkylän maa- ja kotitalousnaisten toiminta kokoaa kyläläisiä yhteen niin säännöllisillä kahvitapaamisilla ja jumppatuokioilla kuin erilaisilla retkillä, kursseilla, tapahtumilla ja talkoilla. Yhdistys on järjestänyt muun muassa lounastapahtumia kyläläisille, laturetkiä ja huivinvaihtopäiviä. Naiset osallistuvat ahkerasti Keski-Pohjanmaan maa- ja kotitalousnaisten piirikeskuksen tapahtumiin ja järjestön valtakunnallisiin kampanjoihin. Jäseniä yhdistyksessä vuonna 2014 oli 95. ==Lähteet== ==Aiheesta muualla== * http://pitkasenkyla.blogspot.fi/ * http://pitkasenkyla.blogspot.fi/p/pitkasenkylan-kirja.html * https://www.jokapaikka.fi/talo/Kalajoentie+278+85100+Kalajoki * http://www.kalajoki.fi Luokka:Kalajoen kylät
Franz-Josef Kemper

Franz-Josef Kemper (s. 30. syyskuuta 1945 Hopsten) on saksalainen keskimatkojen juoksija. Kemperin aktiivivuodet olivat 1964–1973. Tänä aikana hän voitti viisi kertaa Länsi-Saksan 800 metrin mestaruuden vuosina 1965, 1966, 1967, 1970 ja 1971. Lisäksi hänellä on joukko halli- ja viestimestaruuksia. Vuodesta 1966 tuli Kemperin nimi kansainväliseen tietoisuuteen. Hän sivusi Jürgen Mayn edellisenä vuonna juoksemaa 1 000 metrin ME:tä 2.16,2 Hannoverissa heinäkuussa 1966. Seuraavassa kuussa hän juoksi myös Hannoverissa uuden 800 metrin Euroopan ennätyksen parantamalla Roger Moensin 11 vuotta vanhaa ennätystä aikaan 1.44,9. Samana kesänä hän oli mukana nelikossa, joka teki uuden 4 × 800 metrin ME:n. Syyskuussa 1966 järjestettyihin Budapestin EM-kisoihin Kemper matkusti suosikkina. Loppukilpailussa hän hävisi aivan yllättäen itäsaksalaiselle tittelin puolustajalle Itä-Saksan Manfred Matuschewskille, joka taistelun jälkeen löi Kemperin kymmenyksellä. Seuraavina vuosina Kemper saavutti myös menestystä. Matuschewski voitti Kemperin jälleen vuoden 1967 Eurooppa cupin finaalissa Kiovassa. Vuoden 1967 Tokion Universiadeissa Kemper sijoittui hopealle samalla ajalla voittajan Ralph Doubellin kanssa. Seuraavan vuoden Meksikon olympialaisissa Kemper eteni välieriin. Vuoden 1970 Torinon Universiadeissa Kemper otti mestaruuden. Kotiolympialaisissaan vuonna 1972 Münchenissä Kemper sijoittui neljänneksi. == Urheilu-uran jälkeinen aika == Kemper opiskeli liikuntaa, saksan kieltä ja kirjallisuutta Münsterin yliopistossa ja sosiologiaa Darmstadtin teknillisessä yliopistossa. Darmstadtissa hän väitteli tohtoriksi vuonna 1980. Vuodesta 2000 alkaen Kemper on toiminut Rheinland- Pfalzin osavaltion apulaisjohtajana ja johtajana urheiluosastolla. Vuodesta 2003 alkaen Kemper nimitettiin vuoden 2006 jalkapallon MM-kisojen järjestelytoimikuntaan. Vuonna 1989 Kemper avioitui saksalaisen 800 metrin olympiajuoksijan Sylvia Schenkin kanssa. == Lähteet == == Julkaisut == * Franz-Josef Kemperin julkaisut Luokka:Saksalaiset keskimatkojen juoksijat Luokka:Vuonna 1945 syntyneet Luokka:Elävät henkilöt
Pasi Wedman

Pasi Wedman (s. 21. maaliskuuta 1975 Kuusamo) on suomalainen uransa jo päättänyt riistamaaliammunnan maailmanmestari. Wedman oli aktiiviurallaan 169 senttimetriä pitkä ja painoi 63 kilogrammaa. Wedman oli mukana vuoden 2000 kesäolympialaisissa Sydneyssä, jossa hän sijoittui neljänneksi 10 metrin olympiakiväärissä.http://www.sports-reference.com/olympics/athletes/we/pasi- wedman-1.html Hän jäi pronssimitalista vain 5,3 pistettä.http://www.mtv.fi/sport/olympialaiset/uutiset/artikkeli/wedman- neljas/3698550 MM-kilpailuista Wedman on saavuttanut yhden kullan, yhden hopean ja kaksi pronssia. Jokainen mitali on tullut joukkuekilpailuista. EM- kilpailuista hänellä on neljä hopeaa ja kaksi pronssia. Poikien tasolla Wedman voitti MM-kultaa 10 metrin olympiakiväärissä vuonna 1994 ja edeltävänä vuonna EM-kultaa samasta lajista silloisella nuorten maailmanennätyksellä.http://www.issf- sports.org/athletes/athlete.ashx?personissfid=SHFINM2103197501 Maailmancupin finaalissa vuonna 1997 Luganossa Wedman sijoittui kolmanneksi 10 metrin olympiakiväärissä. Hänellä on kaksi maailmancupin osakilpailun kakkossijaa ja yksi kolmossija. Uransa jälkeen Wedman on toiminut Suomen nuorten olympiakiväärivalmentajana.http://www.vierumaki.fi/tietoa- meista/yhteystiedot/valmennuskeskus/ == Lähteet == Luokka:Suomalaiset ampujat Luokka:Vuonna 1975 syntyneet Luokka:Elävät henkilöt
Vasil Lobžanidze

Vasil Lobžanidze (, s. 14. lokakuuta 1996 Tbilisi) on georgialainen rugby union -pelaaja, joka edustaa kotimaansa pääsarjassa pelaavaa RC Armazi Tbilisiä ja Georgian rugby union -maajoukkuetta. Pelipaikaltaan 175 senttimetriä pitkä ja 75 kilogrammaa painava Lobžanidze on linkki.http://www.rugbyworldcup.com/georgia/player/54763 Lobžanidze debytoi Georgian rugby union -maajoukkueessa helmikuussa 2015. Hän kuuluu maajoukkueeseen myös saman vuoden MM-kilpailuissa, joissa hän teki debyyttinsä Tongaa vastaan ollen MM-kisahistorian nuorin pelaaja 18 vuoden ja 340 päivän iässä.http://www.dailymail.co.uk/sport/rugbyunion/article-3241093/Vasil- Lobzhanidze-youngest-player-Rugby-World-Cup-history-Georgia-scrum-half-starts- against-Tonga.html == Lähteet == Luokka:Georgialaiset rugby union -pelaajat Luokka:Vuonna 1996 syntyneet Luokka:Elävät henkilöt
Algerianpihta

Algerianpihta (Abies numidica) on pihtalaji (Abies). Se on ainavihanta havupuu, joka kasvaa luonnossa vain hyvin pienellä vuoristoalueella Algeriassa. Laji on luokiteltu äärimmäisen uhanalaiseksi. == Ulkonäkö == thumb|vasen|Neulasia. Algerianpihta on ainavihanta havupuu, joka kasvaa enimmillään noin 25 metriä korkeaksi. Harmahtava kaarna on aluksi sileää ja vanhemmiten tulee uurteiseksi. Tiheäoksainen latvus on kartiomainen. Oksat ovat siirottavia. Versot ovat kiiltäviä ja kaljuja. Tummanruskeat silmut ovat munanmuotoisia. Neulaset ovat tiheässä. Ne ovat 1,5–2 senttimetriä pitkiä, jäykkiä ja tummanvihreitä. Kävyt ovat lieriömäisiä, 15–20 senttimetriä pitkiä ja 3,5–5,5 senttimetriä leveitä. Suojussuomut eivät näy suurten, noin kolme senttimetriä leveiden käpysuomujen alta. == Levinneisyys == Algerianpihta kasvaa luonnonvaraisena vain pienellä alueella Atlasvuoristoon kuuluvalla Kabylian vuoristoalueella Algeriassa 1 300–2 000 metrin korkeudessa. Se kasvaa vuoristometsissä yhdessä atlassetrin (Cedrus atlantica), euroopanmarjakuusen (Taxus baccata), euroopanorjanlaakerin (Ilex aquifolium) ja marokontammen (Quercus canariensis) kanssa. == Lähteet == Luokka:Pihdat Luokka:Uhanalaiset kasvit
Kim Nilsson

Kim Nilsson (s. 28. maaliskuuta 1988 Öölanti) on ruotsalainen salibandyn pelaaja, joka edustaa ruotsalaista FBC Kalmarsundia kaudella 2016-2017 ja Ruotsin salibandymaajoukkuetta. Pelipaikaltaan 193 senttimetriä pitkä vasenkätinen Nilsson on hyökkääjä.http://www.floorball.org/pelaajakortti.asp?pelaaja_id=1181562082 Nilsson on Färjestadens IBK:n kasvatti. Hän siirtyi myöhemmin AIK Innebandyyn, jossa hän voitti Ruotsin mestaruuden vuonna 2012. Vuonna 2014 Nilsson siirtyi Sveitsin liigan Grasshoppersiin. Näin ollen hänestä tuli historian kovapalkkaisin salibandyn pelaaja.http://paakallo.fi/2014/02/vuoden-kovin- pelaajasiirto-ruotsalaistahdesta-maailman-parhaiten-palkattu- salibandynpelaaja/ Nilsson on voittanut Ruotsin salibandymaajoukkueen kanssa MM-kultaa sekä vuosina 2012 että 2014. Molemmilla kerroilla Nilsson on valittu turnauksen parhaaksi pelaajaksi ja myös tähdistökentälliseen. Hänellä on myös MM-hopeaa vuodelta 2010 Suomesta, MM-hopeaa 2016 Riian kisoista sekä hopeaa 2018 Prahan MM-kisoista. == Lähteet == Luokka:Ruotsalaiset salibandyn pelaajat Luokka:Vuonna 1988 syntyneet Luokka:Elävät henkilöt
Tb 82F -luokka

Tb 82F -luokka oli Itävalta-Unkarin laivaston ensimmäisessä maailmansodassa palvellut kuudentoista aluksen muodostama torpedoveneluokka. Luokka tunnetaan myös nimellä 250 tonnin torpedoveneiden F-ryhmänä eli alaluokkana. == Alukset == Danubius valmisti alukset sekä Porto Rén (nyk. Kraljevica) että Bergudin (nyk Brgud) telakoillaan. Tb 82F -luokan torpedoveneetGardiner, Robert s. 339Greger, René s. 60 Nimi Telakka Kölinlasku Vesille Valmis Kohtalo SMS Tb 82F Danubius, Porto Ré 30. lokakuuta 1913 11. elokuuta 1914 16. elokuuta 1916 Romanialle 1920 NMS Naluca upotettu 20. elokuuta 1944 SMS Tb 83F Danubius, Porto Ré 17. marraskuuta 1913 7. marraskuuta 1914 21. heinäkuuta 1915 Romanialle 1920 NMS Smeul romutettu 1960 SMS Tb 84F Danubius 27. marraskuuta 1913 21. marraskuuta 1914 2. marraskuuta 1916 Romanialle 1920 NMS Fulgerul kaatunut ja uponnut 8. helmikuuta 1922 siirron aikana Mustallamerellä SMS Tb 85F Danubius 7. tammikuuta 1914 5. joulukuuta 1914 19. joulukuuta 1915 myyty Portugalille 1920 NRP Zêzere haaksirikkoutunut 29. joulukuuta 1921 SMS Tb 86F Danubius 26. tammikuuta 1914 19. joulukuuta 1914 23. toukokuuta 1916 myyty Portugalille 1920 NRP Ave haaksirikkoutunut 1940 SMS Tb 87F Danubius 5. maaliskuuta 1914 20. maaliskuuta 1915 25. lokakuuta 1915 Jugoslavialle 1920 T5 Italian laivastoon huhtikuussa 1941 itsenäisen Kroatian laivastoon 1943 Jugoslavian laivaston Cer poistettu 1963 SMS Tb 88F Danubius 7. maaliskuuta 1914 24. huhtikuuta 1915 30. marraskuuta 1915 myyty Portugalille 1920 NRP Cávado haaksirikkoutunut 29. joulukuuta 1921 SMS Tb 89F Danubius 13. toukokuuta 1914 12. toukokuuta 1915 1. maaliskuuta 1916 myyty Portugalille 1920 NRP Sado alusluettelosta 1940 SMS Tb 90F Danubius 9. syyskuuta 1914 28. toukokuuta 1915 8. elokuuta 1916 myyty Portugalille 1920 NRP Liz alusluettelosta 1934 SMS Tb 91F Danubius 24. marraskuuta 1914 21. kesäkuuta 1915 11. heinäkuuta 1916 myyty Portugalille 1920 NRP Mondego alusluettelosta 1938 SMS Tb 92F Danubius 30. marraskuuta 1914 29. syyskuuta 1915 23. maaliskuuta 1916 myyty Kreikalle 1920 Proussa miehistönsä upottama 4. huhtikuuta 1941 SMS Tb 93F Danubius 9. tammikuuta 1915 25. marraskuuta 1915 16. huhtikuuta 1916 Jugoslavialle 1920 T6 Italian laivastoon huhtikuussa 1941 miehistönsä upottama 11. syyskuuta 1943 SMS Tb 94F Danubius 19. tammikuuta 1915 8. maaliskuuta 1916 17. kesäkuuta 1916 myyty Kreikalle 1920 Pergamos uponnut 1928 SMS Tb 95F Danubius 9. helmikuuta 1915 24. kesäkuuta 1916 27. syyskuuta 1916 myyty Kreikalle 1920 Pergamos miehistönsä upottama 25. huhtikuuta 1941 SMS Tb 96F Danubius 24. helmikuuta 1915 8. heinäkuuta 1916 23. marraskuuta 1916 Jugoslavialle 1920 T7 Italian laivastoon huhtikuussa 1941 itsenäisen Kroatian laivastoon 1943 Britannian kuninkaallisen laivaston upottama 25. kesäkuuta 1944 SMS Tb 97F Danubius 5. maaliskuuta 1915 8. heinäkuuta 1916 22. joulukuuta 1916 Jugoslavialle 1920 T8 Italian laivastoon huhtikuussa 1941 uponnut Saksan ilmavoimien pommituksessa 10. syyskuuta 1943 == Lähteet == * * === Viitteet === * Luokka:Torpedoveneet
Tb 74T -luokka

Tb 74T -luokka oli Itävalta-Unkarin laivaston ensimmäisessä maailmansodassa palvellut kahdeksan aluksen muodostama torpedoveneluokka. Luokka tunnetaan myös nimellä 250 tonnin torpedoveneiden T-ryhmänä eli alaluokkana. == Alukset == Tb 74T -luokan torpedoveneetGardiner, Robert s. 339Greger, René s. 58 Nimi Telakka Kölinlasku Vesille Valmis Kohtalo SMS Tb 74T Stabilimento Tecnico Triestino, Trieste 16. huhtikuuta 1913 28. elokuuta 1913 1. helmikuuta 1914 Romanialle 1920 Viforul poistettu alusluettelosta 1927 SMS Tb 75T Stabilimento Tecnico Triestino, Trieste 28. toukokuuta 1913 20. marraskuuta 1913 11. heinäkuuta 1914 Romanialle 1920 Virtej poistettu alusluettelosta 1927 SMS Tb 76T Stabilimento Tecnico Triestino, Trieste 24. kesäkuuta 1913 15. joulukuuta 1913 20. heinäkuuta 1914 Jugoslavialle 1920 T1 Italian laivastolle huhtikuussa 1941 SMS Tb 77T Stabilimento Tecnico Triestino, Trieste 24. elokuuta 1913 30. tammikuuta 1914 11. elokuuta 1914 Jugoslavialle 1920 T2 Italian laivastolle huhtikuussa 1941 SMS Tb 78T Stabilimento Tecnico Triestino, Trieste 22. lokakuuta 1913 4. maaliskuuta 1914 23. elokuuta 1914 Jugoslavialle 1920 T3 Italian laivastolle huhtikuussa 1941 SMS Tb 79T Stabilimento Tecnico Triestino, Trieste 1. joulukuuta 1913 30. huhtikuuta 1914 30. syyskuuta 1914 Jugoslavialle 1920 T4 tuhoutunut karilleajossa 1932 SMS Tb 80T Stabilimento Tecnico Triestino, Trieste 19. joulukuuta 1913 3. elokuuta 1914 8. marraskuuta 1914 Romanialle 1920 Vijelia poistettu alusluettelosta 1927 SMS Tb 81T Stabilimento Tecnico Triestino, Trieste 6. helmikuuta 1914 6. elokuuta 1914 1. joulukuuta 1914 Romanialle 1920 Sborul poistettu 1958 == Lähteet == * * === Viitteet === *
Niko Mikkola

Niko Mikkola voi tarkoittaa seuraavia henkilöitä: *Niko Mikkola, vuonna 1974 syntynyt suomalainen jääkiekkoilija, pelipaikaltaan hyökkääjä *Niko Mikkola, vuonna 1996 syntynyt suomalainen jääkiekkoilija, pelipaikaltaan puolustaja *Niko Mikkola, vuonna 1997 syntynyt suomalainen jääkiekkoilija, pelipaikaltaan puolustaja
Sergej Milinković-Savić

Sergej Milinković-Savić (, s. 27. helmikuuta 1995 Lleida, Espanja) on serbialainen jalkapalloilija, joka edustaa Saudi-Arabian valioliigassa pelaavaa Al-Hilalia. Oikeajalkainen Milinković-Savić on pelipaikaltaan keskikenttäpelaaja. == Seurajoukkueura == Milinković-Savić aloitti uransa Serbian superliigan FK Vojvodinassa, jossa hän pelasi kaudella 2013–2014 13 ottelua tehden kolme maalia ja voittaen Serbian cupin. Heinäkuussa 2014 hän siirtyi Belgian Jupiler Pro Leaguen KRC Genkiin, jossa hän pelasi 24 ottelua tehden viisi maalia. Elokuussa 2015 Milinković-Savić siirtyi Italian Serie A:n Lazioon. Hän teki debyyttinsä Serie A:ssa samassa kuussa Bolognaa vastaan. Ensimmäisellä kaudellaan hän pelasi 25 Serie A -ottelua ja teki niissä yhden maalin, tammikuussa Fiorentinaa vastaan. Kaudella 2016–2017 hän teki 34 Serie A -ottelussa neljä maalia ja seuraavalla kaudella 35 Serie A -ottelussa 12 maalia. Tämän jälkeen hänen kausittaiset ottelumääränsä Serie A:ssa olivat 31, 37, 32, 37 ja 36 sekä maalimääränsä vastaavasti viisi, seitsemän, kahdeksan, yksitoista ja yhdeksän. Kaudella 2018–2019 Milinković-Savić voitti Lazion joukkueessa Italian cupin ja teki maalein 2–0 päättyneessä loppuottelussa joukkueensa ensimmäisen maalin. Hän pelasi Mestarien liigassa seitsemän ottelua kaudella 2020–2021. Eurooppa-liigassä hän pelasi eri kausina yhteensä 38 ottelua ja teki niissä seitsemän maalia. == Maajoukkueura == Milinković- Savić on edustanut Serbiaa monissa eri nuorten maajoukkueissa. Vuonna 2013 hän voitti alle 19-vuotiaiden kanssa ikäluokan EM-kultaa. Milinković-Savić oli mukana voittamassa myös alle 20-vuotiaiden maailmanmestaruutta vuonna 2015 pelaten turnauksessa kuudessa ottelussa onnistuen maalinteossa kerran.http://www.fifa.com/fifa-tournaments/players-coaches/people=385545/ Hänet valittiin turnauksen kolmanneksi parhaaksi pelaajaksi ja palkittiin Bronze Shoella. Aikuisten maajoukkuetasolla Milinković-Savićilla oli mahdollisuus edustaa joko Serbiaa, synnyinmaataan Espanjaa tai Bosniaa ja Hertsegovinaa, jossa hänen isänsä on syntynyt. Hän valitsi Serbian ja on pelannut kesäkuun 9. päivään 2024 mennessä maajoukkueessa 51 ottelua ja tehnyt niissä yhdeksän maalia. Hän pelasi MM-kilpailuissa 2018 täyden ajan joukkueensa kaikissa kolmessa ottelussa. MM-kilpailuissa 2022 hän pelasi avauskokoonpanossa Serbian kaikissa kolmessa ottelussa ja teki maalin Kamerunia vastaan. == Muuta == Milinković-Savić syntyi Espanjassa, jossa hänen isänsä, bosniahertsegovinalaissyntyinen Nikola Milinković pelasi tuolloin jalkapalloa. Myös Milinković-Savićin pikkuveli, Vanja Milinković-Savić on ammattilaisjalkapalloilija, pelipaikaltaan maalivahti, ja alle 20-vuotiaiden maailmanmestari. == Saavutukset == FK Vojvodina * Serbian cup: 2013-2014 SS Lazio * Italian cup: 2018-2019 Serbia * Alle 19-vuotiaiden EM-kilpailut: kultaa (2013) * Alle 20-vuotiaiden MM-kilpailut: kultaa (2015) === Henkilökohtainen === * Alle 20-vuotiaiden MM-kilpailuiden kolmanneksi parhaan pelaajan Bronze Shoe -palkinto: 2015 == Lähteet == Luokka:Serbialaiset jalkapalloilijat Luokka:Vuonna 1995 syntyneet Luokka:Elävät henkilöt
Kieran Read

Kieran Read (s. 26. lokakuuta 1985 Papakura) on uusiseelantilainen rugby union -pelaaja, joka edustaa ITM Cup -seura Canterburyä ja Super Rugby -seura Crusadersia. 193 senttimetriä pitkä ja 111 kilogrammaa painava Read kuuluu myös Uuden-Seelannin rugby union -maajoukkueeseen.http://www.allblacks.com/Player/AllBlacks/1282 Pelipaikaltaan hän on pelaaja 8 tai flänkkeri.http://www.rugbyworldcup.com/new-zealand/player/26722 Read on edustanut kotimaansa ITM Cupin Canterbury Rugby Football Unionia vuodesta 2006 lähtien. Hän on voittanut seuran kanssa ITM Cupin kuudesti peräkkäin vuosina 2008-2013. Kansainvälisen Super Rugby -sarjan uusiseelantilaiseen Crusaders- joukkueeseen Read on kuulunut vuodesta 2007 lähtien. Hän voitti mestaruuden vuonna 2008. Uuden-Seelannin rugby union -maajoukkueessa Read debytoi marraskuussa 2008 Skotlantia vastaan. Hän oli mukana voittamassa vuosien 2011 ja 2015 maailmanmestaruuksia. Loppuvuodesta 2013 Read valittiin vuoden parhaaksi rugby union -pelaajaksi maailmassa. == Lähteet == Luokka:Uusiseelantilaiset rugby union -pelaajat Luokka:Vuonna 1985 syntyneet Luokka:Elävät henkilöt
Mantas Kalnietis

Mantas Kalnietis (s. 6. syyskuuta 1986 Kaunas, Liettuan SNT, Neuvostoliitto) on liettualainen koripalloilija. Pelintekijänä pelaava Kalnietis on voittanut muun muassa Eurocupin vuonna 2013, neljä Baltian liigan mestaruutta ja neljä Liettuan mestaruutta.euroleague.net Liettuan maajoukkueessa Kalnietis on voittanut pronssia vuoden 2010 MM-kilpailuista ja EM-hopeaa Sloveniasta 2013 sekä vuonna 2015. Kesäolympialaisissa hän sijoittui Liettuan joukkueessa kahdeksanneksi Lontoossa 2012.archive.fiba.comOlympics at Sports-Reference.com == Lähteet == * Mantas Kalnietis Bio, Stats and Results Olympics at Sports- Reference.com * Profiili archive.fiba.com * Profiili euroleague.net * Mantas Kalnietis basketball profile eurobasket.com === Viitteet === == Aiheesta muualla == Luokka:Liettualaiset koripalloilijat Luokka:Vuonna 1986 syntyneet Luokka:Elävät henkilöt
Zsh

Zsh (Z shell) on POSIX-yhteensopiva komentotulkki. Alkuperäinen kehittäjä on Paul Falstad. Se on ollut oletuskomentotulkkina vuodesta 2019 lähtien macOS:llä, ja vuodesta 2020 lähtien Kali Linuxilla. Zsh löytyy useimpien Linux-jakeluiden pakettivarastosta ja on siten helposti asennettavissa. Zsh on laajennettavissa liitännäisillä. Suosittuja vaihtoehtoja liitännäisten hankintaan ja hallintaan ovat Antigen ja Oh My Zsh. Z shellin ulkoasu on muokattavissa. Joitakin eroja Bashiin verrattuna ovat mm. kattavampi parametrien ja tiedostopolkujen täydennys, hakemistoon siirtyminen ilman cd- komentoa ja mahdollisuus syntaksin väritykseen. Bashista poiketen Zsh tukee kokonaislukulaskennan lisäksi liukulukuaritmetiikkaa. == Lähteet == == Aiheesta muualla == * SourceForge-projekti Luokka:Komentotulkit Luokka:Linux- ohjelmat Luokka:macOS-ohjelmat Luokka:Unix-ohjelmat Luokka:Vapaat ohjelmistot
Renaldas Seibutis

Renaldas Seibutis (s. 23. heinäkuuta 1985 Šventoji, Liettuan SNT, Neuvostoliitto) on liettualainen koripalloilija. Heittävänä takamiehenä pelaava Seibutis on pelannut urallaan kotimaansa lisäksi muun muassa Kreikassa ja Turkissa.euroleague.net Liettuan maajoukkueessa Seibutis on voittanut pronssia vuoden 2010 MM-kilpailuista ja EM-hopeaa Sloveniasta 2013 sekä vuoden 2015 kilpailuista. Kesäolympialaisissa hän sijoittui Liettuan joukkueessa kahdeksanneksi Lontoossa 2012.archive.fiba.comOlympics at Sports-Reference.com == Lähteet == * Renaldas Seibutis Bio, Stats and Results Olympics at Sports- Reference.com * Profiili archive.fiba.com * Profiili euroleague.net * Renaldas Seibutis basketball profile eurobasket.com === Viitteet === Luokka:Liettualaiset koripalloilijat Luokka:Vuonna 1985 syntyneet Luokka:Elävät henkilöt
Tom Sawyerin seikkailut (vuoden 1938 elokuva)

Tom Sawyerin seikkailut (The Adventures of Tom Sawyer) on Norman Taurogin ohjaama koko perheen seikkailuelokuva vuodelta 1938. Se on ensimmäinen Mark Twainin klassikkoromaanista tehty värielokuva (Technicolor). Aiemmin romaani oli filmatisoitu mykkäelokuvina 1907 ja 1917 sekä äänielokuvana 1930 (ohj. John Cromwell). ==Tuotanto== Elokuvan ohjaajaksi kiinnitettiin alun perin H.C. Potter, mutta hänet erotettiin jo alkuvaiheessa. George Cukor ohjasi sitten joitakin kohtauksia mutta kieltäytyi jatkosta, jolloin ohjaajaksi otettiin Norman Taurog. Tuottaja David O. Selznick järjesti Tomin roolin esittäjän etsimiseksi valtakunnallisen etsintäkampanjan, samanlaisen kuin pari vuotta aiemmin Scarlett O’Haran näyttelijän etsinnässä elokuvaan Tuulen viemää. Tom Sawyerin roolin sai 25 000 hakijan joukosta bronxilaisen palomiehen poika Tommy Kelly, jonka merkittävimmäksi rooliksi tämä elokuva jäi. Kelly suoritti myöhemmin tohtorintutkinnon ja teki elämänuransa kansainvälisissä järjestöissä, muun muassa Yhdistyneiden kansakuntien elintarvike- ja maatalousjärjestössä (FAO). ==Vastaanotto== Kellyn roolityötä kehuttiin, ja William Cameron Menzies sai lavastuksestaan Oscar-ehdokkuuden, mutta elokuva ei ansainnut tuotantokustannuksiaan takaisin vaan jäi 300 000 dollaria tappiolle. == Aiheesta muualla == * Luokka:Yhdysvaltalaiset seikkailuelokuvat Luokka:Vuoden 1938 yhdysvaltalaiset elokuvat Luokka:Norman Taurogin ohjaamat elokuvat Luokka:Yhdysvaltalaiset perhe-elokuvat
Irma Vienola-Lindfors

Irma Vienola-Lindfors (7. toukokuuta 1930 Joensuu – 19. syyskuuta 2007 Helsinki) oli suomalainen balettitanssija, balettipedagogi ja tanssikriitikko.Irma Vienola-Lindfors muistokirjoitus, Muistot, Helsingin Sanomat (Internet Archive) Vieno-Lindfors aloitti Maggie Gripenbergin modernin tanssin oppilaana mutta siirtyi sitten klassiseen balettiin. Hän sai 1950 kiinnityksen oopperan balettikuoroon ja tanssi solistitanssijana 1954–1958. Hän oli jäsenenä monissa 1950-luvun elokuvissa esiintyneessä oopperan tanssiryhmässä. Oma tanssijanura päättyi, kun hän solmi avioliiton arkkitehti Teuvo Lindforsin kanssa ja perusti perheen. Hän kuitenkin jatkoi 1959–1966 opettajana kahdessa balettikoulussa. Hän toimi vapaana tanssikriitikkona ja -kirjoittajana 1959–1973 ja Helsingin Sanomissa vuodesta 1974 eläkkeelle jäämiseen saakka. Vienola-Lindfors oli yksi Kansantanssi- ja musiikkiryhmä Katrillin perustajista.Historia, Katrilli Koreografi Tiina Lindfors on hänen tyttärensä.Tiina Lindfors, Tanssi ei kuole vaikka tapetaan. Turun Sanomat ==Teokset== * Irma Vienola-Lindfors, Raoul af Hällström: Suomen Kansallisbaletti 1922–1972, Fazer, 1981 ==Lähteet== Luokka:Suomalaiset balettitanssijat Luokka:Suomalaiset kriitikot Luokka:Vuonna 1930 syntyneet Luokka:Vuonna 2007 kuolleet Luokka: Helsingin Sanomien toimittajat
Vanja Milinković-Savić

Vanja Milinković-Savić (, s. 20. helmikuuta 1997 Ourense, Espanja) on Espanjassa syntynyt serbialainen jalkapallomaalivahti, joka edustaa Italian Serie A:ssa pelaavaa Torinoa. == Ura == === Seurajoukkueura === Milinković- Savić on FK Vojvodinan kasvatti. Hän siirtyi seurasta Englannin valioliigan Manchester Unitediin heinäkuussa 2014. Hänet lähetettiin kuitenkin seuraavana päivänä lainasopimuksella takaisin vanhaan seuraansa. Kaudella 2014–2015 Milinković-Savić pelasi Serbian superliigassa 17 ottelua. Kesäkuussa 2015 hän palasi takaisin manchesterilaisseuraan. Kaudella 2016–2017 Milinković-Savić edusti puolalaista Lechia Gdańskia. Italialaisseura Torino osti hänet vuonna 2017, mutta pelattuaan seuran edustusjoukkueessa kaudella 2017–2018 yhden Serie A -ottelun ja kolme Italian cupin ottelua hän sai pitkään odottaa seuraavaa otteluaan Torinon pelaajana. Hän oli Torinosta lainalla Italian SPAL:issa ja Ascolissa sekä kaudella 2019–2020 Belgian Standard Liègessä, jossa hän pelasi kolme Eurooppa-liigan ottelua, mutta muutoin peliaika jäi näissäkin seuroissa vähäiseksi. Kaudella 2020–2021 Milinković-Savić pelasi Torinossa viisi Serie A -ottelua mutta seuraavilla kausilla jo 27 ja täydet 38 ottelua. Kaudella 2023–2024 hän pelasi 36 Serie A -ottelua. === Maajoukkueura === Milinković-Savić on edustanut Serbiaa monissa eri nuorten maajoukkueissa. Vuonna 2014 hän toimi alle 19-vuotiaissa Predrag Rajkovićin varamaalivahtina ikäluokan EM-kilpailuissa, joissa Serbia selvisi välieriin. Myös vuoden 2015 alle 20-vuotiaiden MM-kilpailuissa, joissa Serbia saavutti kultaa, Milinković- Savić toimi Rajkovićin varamaalivahtina.http://www.fifa.com/fifa- tournaments/players-coaches/people=385538/ Milinković-Savić olisi voinut edustaa aikuisten maajoukkuetasolla joko Serbiaa, synnyinmaataan Espanjaa tai isänsä synnyinmaata Bosniaa ja Hertsegovinaa. Hän pelasi Serbian A-maajoukkueessa ensimmäisen ottelunsa maarraskuussa 2021. MM-kilpailuissa 2022 hän pelasi joukkueensa kaikki kolme ottelua. Hän on pelannut kesäkuun 9. päivään 2024 mennessä 19 A-maaottelua. == Muuta == Milinković-Savić syntyi Espanjassa, jossa hänen isänsä, bosniahertsegovinalaissyntyinen Nikola Milinković pelasi tuolloin jalkapalloa. Myös Milinković-Savićin isoveli, Sergej Milinković-Savić on ammattilaisjalkapalloilija, joka edusti vuosina 2015–2023 italialaista SS Laziota ja on myös alle 20-vuotiaiden maailmanmestari. == Saavutukset == Serbia * Alle 20-vuotiaiden MM-kilpailut: kultaa (2015) == Lähteet == Luokka:Serbialaiset jalkapallomaalivahdit Luokka:Vuonna 1997 syntyneet Luokka:Elävät henkilöt
RN Ariete

RN Ariete () oli Italian kuninkaallisen laivaston vuonna 1943 valmistunut Ariete-luokan torpedovene. == Valmistus == Alus tilattiin Genovasta Ansaldolta, missä köli laskettiin 15. heinäkuuta 1942. Alus laskettiin vesille 6. maaliskuuta 1943 ja liitettiin laivastoon vielä samana vuonna 5. elokuuta.Whitley, M. J. s. 185 == Palvelus == Alus luovutettiin 30. huhtikuuta 1949 sotakorvauksena Jugoslavialle, joka liitti sen laivastoonsa nimellä Dumitor. Alus poistettiin palveluksesta 1963.Whitley, M. J. s. 186 ==Lähteet== * * * === Viitteet === Luokka:Ariete-luokan torpedoveneet Luokka:Italialaiset toisen maailmansodan torpedoveneet Luokka:Ansaldo
Voitolla yöhön

Voitolla yöhön voi tarkoittaa seuraavia asioita: * ”Voitolla yöhön”, JVG- yhtyeen kappale vuodelta 2013 * Voitolla yöhön, JVG-yhtyeen albumi vuodelta 2014 * Voitolla yöhön, MTV3-kanavalla esitettävä viihdeohjelma
Lost in Space

Lost in Space voi tarkoittaa ainakin seuraavia: * Matkalla avaruuteen (Lost in Space), vuosina 1965–1968 CBS:llä esitetty yhdysvaltalainen tieteissarja * Matkalla avaruuteen (Lost in Space), vuonna 2018 Netflixillä alkanut yhdysvaltalainen tieteissarja * Lost in Space – matkalla avaruuteen (Lost in Space), 1960-luvun televisiosarjaan perustuva elokuva vuodelta 1998 * Lost in Space, Aimee Mannin musiikkialbumi vuodelta 2002 * Lost in Space Part 1 ja Part 2, Avantasia-yhtyeen EP-julkaisut vuodelta 2007.
Pedro Chirivella

Pedro Chirivella Burgos (s. 23. toukokuuta 1997 Valencia) on espanjalainen jalkapalloilija, joka edustaa Ranskan Ligue 1:ssa pelaavaa Nantesia. Oikeajalkainen Chirivella on pelipaikaltaan keskikenttäpelaaja. == Ura == === Seurajoukkueura === Chirivella siirtyi vuonna 2013 kotikaupunkinsa Valencia CF:stä englantilaisen Liverpoolin juniorijoukkueeseen. Seuran edustusjoukkueessa hän debytoi syyskuussa 2015, kun hän tuli vaihdosta kentälle Eurooppa-liigan ottelussa Girondins de Bordeaux’ta vastaan. Valioliigassa hän debytoi samalla kaudella Swanseaa vastaan. Kevätkauden 2017 hän oli lainalla Eredivisien Go Ahead Eaglesissa, jossa teki 17 liigaottelussa kaksi maalia. Kaudella 2017–2018 hän pelasi 31 Alankomaiden pääsarjaottelua lainasopimuksella Willem II:ssa. Keväällä 2019 hän oli lainalla Segunda Divisiónin Extremadurassa, muttei ollut pelikelpoinen, koska sopimuksen ratifiointi myöhästyi määräajasta. Kaudella 2019–2020 Chirivella pelasi Liverpoolin ykkösjoukkueessa muutaman cupottelun ensimmäisen kerran kauden 2015–2016 jälkeen. Kesällä 2020 Chirivella siirtyi Liverpoolista ranskalaiseen Nantesiin aluksi kolmivuotisella sopimuksella. Debyyttikaudellaan Nantesissa Chirivella vakiinnutti paikkansa joukkueen avauskokoonpanossa ja pelasi kaudella 32 pääsarjaottelua. Ensimmäisen maalinsa Nantesin pelaajana Chirivella teki 22. syyskuuta 2021 Ligue 1 -ottelussa Brestiä vastaan. Toukokuussa 2022 hän voitti Ranskan cupin. Chirivellasta tuli elokuussa 2023 Nantesin kapteeni. === Maajoukkueura === Chirivella pelasi vuosina 2013–2014 Espanjan alle 17-vuotiaiden maajoukkueessa 12 ottelua tehden kaksi maalia. == Lähteet == Luokka:Espanjalaiset jalkapalloilijat Luokka:Vuonna 1997 syntyneet Luokka:Elävät henkilöt
Gilbert Diendéré

Gilbert Diendéré (s. 1960 ?) on burkinalainen upseeri. Hän toimi Burkina Fason väliaikaisena valtionpäämiehenä 17.–23. syyskuuta 2015. Diendéré johti Kansallisen demokratianeuvoston nimeä kantavaa sotilasjunttaa, joka kaappasi vallan Burkina Fasossa 17. syyskuuta 2005 ja syrjäytti presidentti Michel Kafandon. Diendéré tunnetaan vuonna 2014 syrjäytetyn presidentti Blaise Compaorén kannattajana. Vuonna 1987 oli Burkina Fasossa vallankaappaus, joka johti Blaise Compaorén pitkään valtakauteen. Vallankaappauksen yhteydessä surmattiin maan presidentti Thomas Sankara. Diendérén on väitetty olleen keskeisenä tekijänä vallankaappauksessa. Vuodesta 1987 hänet tunnettiin Blaise Compaorén uskollisena tukijana ja hän palveli eliittirykmentin komentajana. Vuonna 2014 Michel Kafandon väliaikaishallitus erotti hänet tehtävistään. Diendéré on tyrmännyt huhut, joiden mukaan 2014 syrjäytetty Compaoré olisi ollut kaappauksen taustavaikuttaja. Vakituinen armeija ei hyväksynyt Diendérén johtaman presidentin turvakaartin tekemää vallankaappausta eikä myöskään Länsi- Afrikan talousyhteisö ECOWAS. Neuvottelujen jälkeen Diendéré erosi tehtävistään 23. syyskuuta 2015 ja totesi kaappauksen olleen ajan ja resurssien tuhlausta.http://www.bbc.com/news/world-africa-34334430/ Kaappauksen kuivuttua kokoon Burkina Fason hallitus jäädytti Diendérén ja muiden siihen osallistuneiden pankkitilit. Diendéré katsoi viisaammaksi siirtyä Vatikaanin suurlähetystön suojiin. Saatuaan vakuutuksen henkensä säästymisestä hän antautui hallitukselle. 1. lokakuuta 2015. Lokakuun 2015 kaappaukseen osallistuneet joutuivat oikeudessa vastaamaan syytteisiin. Diendéré joutui vastaamaan kysymyksiin osuudestaan tapahtumiin, jotka johtivat maan entisen presidentin, Thomas Sankaran kuolemaan. Oikeudenkäynnissä Diendérén todettiin suunnitelleen kaappausyrityksen yhdessä vaimonsa kanssa, ja molemmat tuomittiin pitkiin vankeusrangaistuksiin. Diendérén tuomion pituudeksi määrättiin 30 vuotta ja vaimolle 20 vuotta. Heidät todettiin syylliksiksi myös kaappausyrityksen aikaisiin murhiin. http://news.yahoo.com/exlusive-burkina-charges-former-coup-leader-over- murder-141432680.html?nf=1 http://www.voanews.com/africa/burkina-faso-coup- leaders-wife-sentenced-30-years == Lähteet == == Aiheesta muualla == * http://www.ibtimes.com/who-gilbert-diendere-burkina-faso-military-general- leads-coup-overthrows-transitional-2101579/ * http://www.bbc.com/news/world- africa-34334430 Luokka:Burkina Fason presidentit Luokka:Upseerit Luokka:1900-luvulla syntyneet Luokka:Elävät henkilöt
Jonas Hofmann

Jonas Hofmann (s. 14. heinäkuuta 1992 Heidelberg) on saksalainen jalkapalloilija, joka edustaa Bundesliigassa pelaavaa Bayer 04 Leverkusenia. Oikeajalkainen Hofmann on pelipaikaltaan oikea laitahyökkääjä. == Ura == === Seurajoukkueura === Hofmann on TSG 1899 Hoffenheimin kasvatti. Hän pelasi seuran kakkosjoukkueessa vuonna 2011 viisi ottelua tehden niissä kaksi maalia. Heinäkuussa 2011 Hofmann siirtyi Borussia Dortmundin organisaatioon. Hän pelasi seuran kakkosjoukkueessa vuosina 2011–2014, tehden 71 pelissä 15 maalia. Seuran edustusjoukkueessa Bundesliigassa Hofmann debytoi joulukuussa 2012 vanhaa seuraansa Hoffenheimiä vastaan. Avausmaali syntyi elokuussa 2013 Eintracht Braunschweigin verkkoon. Hän voitti seuran kanssa DFB-Supercupin sekä vuosina 2013 että 2014. Kaudella 2013–2014 hän debytoi myös Mestareiden liigassa pelaten kahdeksan ottelua. Syyskuussa 2014 Hofmann siirtyi lainalle saman sarjan 1. FSV Mainz 05:een. Hän pelasi kauden aikana ainoastaan kymmenessä bundesliigaottelussa tehden niissä kolme maalia. Kaudeksi 2015–2016 Hofmann palasi takaisin Dortmundiin. Hän pelasi syyskauden aikana seitsemän liigaottelua. Kaikkiaan hän pelasi Dortmundissa 38 bundesliigaottelua, joissa teki kolme ja syötti yhdeksän maalia. Mestarien liigassa hän pelasi kahdeksan ja Eurooppa-liigassa kolme ottelua. Tammikuussa 2016 Hofmann siirtyi saman sarjan Borussia Mönchengladbachiin kahdeksan miljoonan euron siirtosummalla. Hän pelasi seurassa kauden 2022–2023 loppuun mennessä 184 bundesliigaottelua, joissa hän teki 40 maalia ja antoi niin ikään 40 maalisyöttöä. Mestarien liigassa hän pelasi seitsemän ottelua ja teki maalin lokakuussa 2020 vierasottelussa Interiä vastaan. Eurooppa-liigassa hän pelasi kuusi ottelua ja teki yhden maalin. Hofmann siirtyi Bayer Leverkuseniin 10 miljoonan euron siirtosummalla kesällä 2023. Hän on pelannut joulutaukoon 2023–2024 mennessä 16 bundesliigaottelua, joissa hän on tehnyt viisi ja syöttänyt seitsemän maalia. Eurooppa-liigassa hän on tehnyt yhden maalin pelaamissaan viidessä ottelussa. === Maajoukkueura === Hofmann on edustanut Saksaa alle 18- ja alle 21-vuotiaissa. Alle 21-vuotiaiden maajoukkueessa hän pelasi vuosina 2013–2014 kymmenen ottelua tehden niissä viisi maalia. Saksan A-maajoukkueessa hän pelasi ensimmäiset ottelunsa lokakuussa 2020 ystävyysottelussa Turkkia ja marraskuussa 2020 ystävyysottelussa Tšekkiä vastaan. Ensimmäisen maajoukkuemaalinsa hän teki MM-karsintaottelussa Armeniaa vastaan syyskuussa 2021. Hän tuli MM-kilpailuissa 2022 vaihdosta kentälle otteluissa Japania ja Espanjaa vastaan. Hofmann on pelannut vuoden 2023 loppuun mennessä 23 A-maaottelua ja tehnyt neljä maalia. Otteluista kaksi on ollut MM- lopputurnausotteluita, seitsemän MM-karsintaotteluita ja kuusi Kansojen liigan otteluita. == Saavutukset == Borussia Dortmund * DFB-Supercup: 2013, 2014 == Lähteet == Luokka:Saksalaiset jalkapalloilijat Luokka:Vuonna 1992 syntyneet Luokka:Elävät henkilöt
Euzhan Palcy

Euzhan Palcy (s. 13. tammikuuta 1958, Martinique, Ranska)Euzhan PALCY, Africultures. Viitattu 20.9.2015. on ranskalainen elokuvaohjaaja ja -käsikirjoittaja, joka tunnetaan etenkin vuoden 1989 elokuvasta Valkoinen kuiva kausi. Se perustuu André Brinkin samannimiseen romaaniin, ja sen pääosissa näyttelevät Donald Sutherland, Susan Sarandon ja Marlon Brando. Valkoisen kuivan kauden myötä Palcystä tuli ensimmäinen musta naispuolinen elokuvaohjaaja, joka on päässyt tekemään elokuvaa suuren Hollywood-studion (MGM) kanssa. Hän on myös ensimmäinen musta naisohjaaja, jonka tuotannosta New Yorkin modernin taiteen museo on järjestänyt takautuvan näyttelyn.Keaton, Trica Danielle: The Defiant One: Euzhan Palcy, The Feminist Wire 9.5.2011. Viitattu 20.9.2015. Palcy oli myös ensimmäinen musta César-palkinnon voittaja ja Venetsian elokuvajuhlien ensimmäinen palkittu musta ohjaaja. Karibianmeren Martiniquen saarella syntynyt Palcy on opiskellut Sorbonnen yliopistossa ja Louis Lumière -elokuvakoulussa Pariisissa. Hänen esikoiselokuvansa Mustat kadut (1983) kertoo Martiniquen sokeriruokoplantaasien työläisistä 1930-luvulla Joseph Zobelin romaanin La Rue Cases-Nègres pohjalta. ==Filmografiaa== * Mustat kadut (La Rue Cases-Nègres, 1983) * Valkoinen kuiva kausi (A Dry White Season, 1989) * Maailman lapset (Comment vont les enfants, 1990, episodi ”Hassane”) * Kuoleman loukku (The Killing Yard, 2001) ==Lähteet== ==Aiheesta muualla== * * Luokka:Vuonna 1958 syntyneet Luokka:Ranskalaiset elokuvaohjaajat Luokka:Elävät henkilöt
Herman Olof Gummerus

Herman Olof Johannes Gummerus (11. lokakuuta 1909 Helsinki – 8. huhtikuuta 1996) oli suomalainen taideteollisuuden viennin edistäjä 1900-luvun loppupuolella. Herman Olof Gummerus oli sortokausien aktivisti Herman Gummeruksen poika. Hän kasvoi kansainvälisessä ympäristössä, sillä isä toimi diplomaattina, esimerkiksi vuosina 1919–1925 Suomen Italian-lähettiläänä Roomassa. Hän kävi kansainvälistä koulua Roomassa ja jatkoi opintojaan Pariisissa ja New Yorkissa. H. O. Gummerus oli suhdetoimintamies, jonka taitoa tarvittiin Suomen asioiden edistämisessä. Helsingin olympialaisten 1940 valmisteluvaiheessa hänet pestattiin kisojen lehdistötoimistoon, jossa hän työskenteli vuosina 1938–1940. Toisen maailmansodan jälkeen hän suuntasi energiansa suomalaisen muotoilun viennin edistämiseen. Aluksi hänen työsuhteensa oli Arabian ja Nuutajärven lasin mainos- ja PR-päällikkö. Vuodesta 1952 alkaen hän oli Suomen taideteollisuusyhdistyksen toimitusjohtaja. Tehokkaimmin viennin edistäminen onnistui Milanon triennaalin kautta. Gummerus oli sen Suomen-osaston komissaarina ja kansainvälisen tuomariston jäsenenä kolmen vuoden välein vuosina 1951–1960. Hän markkinoi suomalaisia tuotteita ulkomaille ja levitti kotimaahan tietoa suomalaisten saavuttamista muotoilumitaleista. Näin hän edisti esimerkiksi Kaj Franckin, Tapio Wirkkalan, Rut Brykin, Dora Jungin, Nanny Stillin, Toini Muonan, Timo Sarpanevan ja Kyllikki Salmenhaaran tuotteita. Toinen foorumi oli Yhdysvaltojen markkinoille suunnattu yhteispohjoismainen taideteollisuusnäyttely, jonka pääkomissaarina Gummerus toimi vuosina 1958–1973. — Gummerus sai professorin arvon vuonna 1976. == Lähteet == ==Kirjallisuutta== * * == Aiheesta muualla == * Luokka:Suomalaiset taidekauppiaat Luokka:Suomalaiset diplomaatit Luokka:Vuonna 1909 syntyneet Luokka:Vuonna 1996 kuolleet Luokka:Suomalaiset professorin arvonimen saaneet
Satu Salminiitty

Satu Salminiitty (s. 1959) on suomalainen runoilija.Kirjasampo.fi : Satu Salminiitty == Teoksia == * Aikataika : runoja. WSOY 1981 * Paratiisiaavistus : runoja. WSOY 1983 * Elämän huoneet. WSOY 1986 * Raottuvien ovien valo : runoja. WSOY 1989 * Palava kirja. WSOY 1991 * Huumaava yksinäisyys : romaani. WSOY 1992 * Ilmalapsi : runoja. WSOY 1995 == Palkinnot == * J. H. Erkon kirjoituskilpailu 1981 * Kalevi Jäntin palkinto 1990 == Lähteet == Luokka:Suomalaiset runoilijat Luokka:Vuonna 1959 syntyneet Luokka:Elävät henkilöt
Maria Autio

Maria Autio (s. 1967) on suomalainen kirjailija. Autio valmistui filosofian maisteriksi 1995 Turun yliopistosta pääaineenaan kotimainen kirjallisuus. Hän työskenteli vapaana toimittajana ja kirjastonhoitajana ennen ryhtymistään vapaaksi kirjailijaksi. Vuonna 1987 Autio voitti J. H. Erkon runokilpailun. Hänen esikoisrunokokoelmansa Valkoinen ruletti ilmestyi vuonna 1988 (Wsoy). Sen jälkeen hän on kirjoittanut neljä nuortenromaania, jotka on julkaissut Karisto. Kaikki Aution nuortenkirjat ovat perimmältään selviytymistarinoita, joiden lopusta löytyy vaikeuksista huolimatta valoa. Vuonna 2005 ilmestyi Aution ensimmäinen nuortenkirja, koulukiusaamista käsittelevä Paperisudet. Hänen toinen nuortenromaaninsa Ajatustenlukija oli Topelius-palkintoehdokkaana 2012. Siinä kuvataan lukioikäisen nuoren itsenäistymistä, ystävyyttä ja uusperheen ongelmia. Varjopuutarha (2014) kertoo lievästi autistisesta tytöstä, joka käy lukiota ja tutkii betonilähiön laidalta löytyvää, 1700-luvulta peräisin olevaa puutarhaa ja sen jäänteitä . Hän joutuu kuitenkin uhatuksi ja kamppailemaan selviytyäkseen. Omat haasteensa on myös Lohikäärmekesän (2018) kahdella tytöllä, joista toinen ei pääsekään siihen lukioon, mihin on pyrkinyt . Hän alkaa pohtia, mitä alaa hän oikeasti haluaisi opiskella. Molempien tyttöjen ja melkein koko pikkukaupungin elämään kietoutuu erikoinen lahko, joka ei olekaan niin aurinkoinen paikka kuin voisi ensin luulla. Maria Autio on kotoisin Rovaniemeltä ja Loviisasta. Nykyisin hän asuu Espoossa. == Teoksia == * Valkoinen ruletti : runoja. WSOY, 1988 * Paperisudet. Karisto, 2005 * Ajatustenlukija. Karisto, 2011 * Varjopuutarha. Karisto, 2014 * Lohikäärmekesä. Karisto, 2018 == Palkinnot ja ehdokkuudet == * J. H. Erkon kirjoituskilpailu 1987 * Topelius-palkintoehdokkuus 2012 == Lähteet == Luokka:Suomalaiset kirjailijat Luokka:Suomalaiset lasten- ja nuortenkirjailijat Luokka:Nuortenkirjailijat Luokka:Vuonna 1967 syntyneet Luokka:Elävät henkilöt
Sojuz TMA-08M

Sojuz TMA-08M () oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 28. maaliskuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Avaruuslennolle osallistuneet toimivat ISS-aseman Retkikunta 35:n täydennysmiehistönä. Alus toimi ISS:n pelastusaluksena kunnes palasi maahan syyskuussa 2013. ==Miehistö== * Pavel Vinogradov, Venäjän avaruusjärjestö, päällikkö * Aleksandr Misurkin, Venäjän avaruusjärjestö * Christopher J. Cassidy, NASA ===Varamiehistö=== * Oleg Kotov, Venäjän avaruusjärjestö, päällikkö * Sergei Rjazanski, Venäjän avaruusjärjestö * Michael S. Hopkins, NASA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2013 avaruustoiminta
Sojuz TMA-09M

Sojuz TMA-09M () oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 28. toukokuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Avaruuslennolle osallistuneet toimivat ISS-aseman Retkikunta 36:n täydennysmiehistönä. Alus toimi ISS:n pelastusaluksena kunnes palasi maahan marraskuussa 2013. ==Miehistö== * Fjodor Jurtšihin, Venäjän avaruusjärjestö, päällikkö * Karen Nyberg, NASA * Luca Parmitano, ESA ===Varamiehistö=== * Mihail Tjurin, Venäjän avaruusjärjestö, päällikkö * Richard Mastracchio, NASA * Koichi Wakata, JAXA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2013 avaruustoiminta
VIXX

VIXX (koreaksi: 빅스) on kuusihenkinen eteläkorealainen poikabändi joka on Jellyfish Entertainmentin alaisuudessa. Kaikki jäsenet osallistuivat Mnet:in selviytymistosi-tv-ohjelmaan MyDOL ja valittiin karsinnasta katsojaäänien perusteella. Myös nimi VIXX valittiin katsojaäänien perusteella. VIXX koostuu N:stä, Leosta, Kenistä, Hongbinista ja Hyukista. He ovat pääasiassa tunnettuja konsepti- tai suorituskykyryhmänä joiden musiikki, sanat, koreografia ja ylipäätänsä lavaesiintymiset ovat muotoiltu yhteen kertomaan tarinaa. == Historia == === Ennen debyyttiä === Ennen debytoimista VIXXin jäsenet olivat kuusi kymmenestä osallistujasta Mnetin tosi-tv-ohjelmassa MyDOL. N, Leo, Hongbin ja Ravi olivat mukana Brian Joon Let this die musiikkivideossa. N, Leo ja Ravi olivat myös mukana Seo In-gukin ”Shake it Up”:ssa. Hongbin oli mukana Seo In-gukin ”Tease me”:ssa. === 2012: Super Hero ja Rock Ur Body === VIXX debytoi ”Super Herolla” toukokuun 24. 2012 M! Countdownissa. Heidän ensimmäinen esiintyminen ulkomailla oli Otakon Conventionissa Baltimoressa, Marylandissa heinäkuun 27. Elokuun 14. VIXX julkaisi toisen single albuminsa, kuten myös musiikkivideon nimikappaleelle ”Rock Ur Body”. Ryhmä myös osallistui 2012 KCONiin lokakuun 13. == Jäsenet == Nimi Hangul Koko nimi Hangul Syntynyt Rooli N 엔 Cha Hakyeon 차학연 30. kesäkuuta 1990 Johtaja, tanssija, laulaja Leo 레오 Jung Taekwoon 정택운 10. marraskuuta 1990 Päälaulaja Ken 켄 Lee Jaehwan 이재환 6. huhtikuuta 1992 Päälaulaja Ravi 라비 Kim Wonsik 김원식 15. helmikuuta 1993 Räppäri, tanssija Hyuk 혁 Han Sanghyuk 한상혁 5. heinäkuuta 1995 Tanssija, maknae (eli nuorin jäsen) == Entiset jäsenet == Nimi Hangul Koko nimi Hangul Syntynyt Rooli Hongbin 홍빈 Lee Hongbin 이홍빈 29. syyskuuta 1993 Laulaja, räppäri == Filmografia == === Televisiodraamat === Vuosi Kanava Nimi Jäsen Rooli Huom 2013 SBS The Heirs Kaikki Omina itsenään Pieni rooli (jakso 4) 2014 SBS Glorious Day Leo ja Hyuk Omina itsenään Pieni rooli (jakso 43) === Tosi-tv-ohjelmat === Vuosi Kanava Nimi Huom 2012 Mnet MyDOL Ennen debyyttia oleva selviytymisohjelma, dokumentoi myös VIXXin muodostumisen ja debyytin SBS MTV VIXX's MTV Diary Heidän ensimmäinen tosi-tv-ohjelma joka dokumentoi heidän jokapäiväistä elämää 2013 SBS MTV Plan V Diary Heidän toinen tosi-tv-ohjelma joka dokumentoi heidän jokapäiväistä elämää Mnet Japan VIXX File Heidän kolmas tosi-tv-ohjelma joka dokumentoi heidän jokapäiväistä elämää. Näytettiin Japanissa. 2015 MBC Music VIXX's One Fine Day Heidän tosi-tv-ohjelma joka dokumentoi heidän lomaansa Jejudossa (Jejun saari). == Palkinnot ja ehdokkuudet == VIXX on saanut 23 palkintoa eteläkorealaisilta ja kansainvälisiltä tapahtumilta. He alkoivat saada tunnustusta 2013, vuosi debyytin jälkeen. He saivat ensimmäisen palkintonsa SBS MTV Best of The Best 2013 parhaasta alokasryhmästä ja saivat ensimmäisen pääpalkinnon Bonsang Award 23. Seuol Music Awardseilla. He saivat ensimmäisen musiikkiohjelmapalkinnon Music Bankissa Voodoo Doll:illa. == Aiheesta muualla == * VIXX Virallinen Korea nettisivu * VIXX Virallinen Luokka:Eteläkorealaiset poikabändit Luokka:Eteläkorealaiset yhtyeet
Kreikan parlamenttivaalit 2015

Kreikan parlamenttivaalit 2015 voi viitata seuraaviin vaaleihin: * Kreikan parlamenttivaalit tammikuussa 2015 * Kreikan parlamenttivaalit syyskuussa 2015 == Katso myös == * Kreikan kansanäänestys 2015
HMS Flying Fish (J370)

HMS Flying Fish (viirinumero J370) oli Britannian kuninkaallisen laivaston Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Tillsonburg, mutta siitä luovuttiin jo ennen vesillelaskua ja siirrettiin Britannialle.Freeman, David J. s. 272 == Valmistus == Alus tilattiin nimellä HMCS Tillsonburg Torontosta Redfern Constructionilta, missä köli laskettiin 30. lokakuuta 1943 telakkanumerolla 55. Alus laskettiin vesille 16. helmikuuta 1944 ja otettiin palvelukseen 14. lokakuuta.Williams, John s. 366 == Palvelus == Alus luovutettiin 1951 Ceylonille, jossa se oli samalla perustettavana olevan laivaston ensimmäinen alus HMCyS Vijaya. Alus oli estämässä salakuljetusta sekä valvomassa laittomien siirtolaisten liikkumista. Se teki koulutuspurjehdukset Malediiveille ja Burmaan. Alus piti osallistua 1952 Britteinsaarilla kuningatar Elizabeth II:n kruunajaisten yhteydessä pidettyyn laivastokatselmukseen, mutta telakalla tehtävien korjausten vuoksi se ei kuitenkaan osallistunut varsinaiseen katselmukseen. Alus upposi 1963 myrskyssä Mannarinlahdella. ==Lähteet== * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat
HMS Hound (J307)

HMS Hound (viirinumerot J307 ja M307) Britannian kuninkaallisen laivaston vuonna 1942 valmistunut Algerine-luokan miinanraivaaja. == Valmistus == Alus tilattiin Renfrew'stä Lobnitz et Companyltä, missä köli laskettiin 2. joulukuuta 1941. Alus laskettiin vesille 29. heinäkuuta 1942 ja liitettiin laivastoon vielä saman vuoden lopulla 11. joulukuuta.Williams, Jack s. 367 == Palvelus == Alus romutettiin 1. syyskuuta 1962 Troonissa. == Päälliköt == Aluksen päälliköinä olivat: *Arthur Hugh Wynne-Edwards (1. marraskuuta 1942 - joulukuu 1942) *Andrew Douglas Holden (joulukuu 1944 - 24. syyskuuta 1945) *Frederick Bradley (24. syyskuuta - loppuvuosi 1945) ==Lähteet== * * === Viitteet === Luokka:Kuninkaallisen laivaston Algerine-luokan miinanraivaajat Luokka:Yhdistyneen kuningaskunnan toisen maailmansodan miinanraivaajat